  Анжелика Тихонова корреспондент Гуртъёсы ужаны кошкем Удмуртиысь 25 эмъясьёс 2017-тӥ арын 1 миллион манет коньдон басьтозы. Со сярысь 2-тӥ южтолэзе Тазалыкез утёнъя министерстволэн коллегияз вераз министр Алексей Чуршин. Чуршин пусйиз, Удмуртилэн коньдэтаз гуртъёсы ужаны кошкем ӧнерчиослы 1 миллион манет тыр юрттэт чакламын шуыса. 2016-тӥ арын сыӵе юрттэтэз 69 эмъясьёс басьтӥзы. «2017-тӥ арын бадӟым кулэяськон луиз ке, коньдэт сярысь катэ тупатъянъёс пыртыса солэсь быдӟалазэ йылэтыны луоз. Малы ке шуоно 60 процентсэ коньдонэз ОМС-я федерал фонд сётэ», — шуиз со. Тодэ вайытом, программалэн куронъёсызъя, ӧнерчиослэн 50 аресозь арлыдзы но вылӥ дышетскемзы луыны кулэ. Тегъёс: Ижкар Удмуртия Тазалык АлексейЧуршин  